recursal/SuperWikiNEXT-32B huggingface dataset:
**আলভাডন ব্যাসিল উইলিয়ামস** (ইংরেজি: Basil Williams; জন্ম: ২১ নভেম্বর, ১৯৪৯ - মৃত্যু: ২৫ অক্টোবর, ২০১৫) জ্যামাইকার সেন্ট ক্যাথেরিনের কেমানাস এস্টেট এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৭৮ থেকে ১৯৭৯ মেয়াদে ওয়েস্ট ইন্ডিজের পক্ষে খেলেন। দলে তিনি মূলতঃ উদ্বোধনী ব্যাটসম্যানের দায়িত্ব পালন করেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেন **ব্যাসিল উইলিয়ামস**। আক্রমণধর্মী ব্যাটিং উপহার দেয়ায় তিনি ‘শটগান’ নামে পরিচিতি পান।

খেলোয়াড়ী জীবন
---------------

ফেব্রুয়ারি, ১৯৭০ সালে জ্যামাইকার পক্ষে প্রথম-শ্রেণীর ক্রিকেটে অভিষেক ঘটে তার। ঐ দলে ১৯৮৫ সাল পর্যন্ত খেলেন। ১৯৭৭-৭৮ মৌসুমের শেল শীল্ড প্রতিযোগিতায় সুন্দর ক্রীড়াশৈলীর কারণে তাকে টেস্ট দলে ডাকা হয়। ১৯৭৮ থেকে ১৯৭৯ সময়কালে সাতটি টেস্টে অংশ নিয়েছেন তিনি। এ সময়ে অস্ট্রেলীয় ধনকুবের ক্যারি প্যাকারের পরিচালনায় বিশ্ব সিরিজ ক্রিকেটে শীর্ষস্থানীয় খেলোয়াড়গণ অংশগ্রহণ করলে দল বেশ দূর্বল হয়ে পড়ে। সমগ্র খেলোয়াড়ী জীবনে ৩৯.০৮ গড়ে ৪৬৯ রান তুলে নিজের দক্ষতা মেলে ধরেন তিনি।

১৯৭৮ সালে জর্জটাউনে অস্ট্রেলিয়ার বিপক্ষে অনুষ্ঠিত টেস্টের দ্বিতীয় ইনিংসে চমকপ্রদ সেঞ্চুরি করেন। জেফ থমসনের বলে সেঞ্চুরির কোটায় পৌঁছলেও পরের বলেই ফাইন লেগে কট আউটের শিকার হন তিনি। ১১৮ বলে ১০০ রান তুলে দশম ওয়েস্ট ইন্ডিয়ান হিসেবে অভিষেকেই সেঞ্চুরি করার বিরল গৌরব অর্জন করেন। সিরিজ শেষে ৪২.৮৩ গড়ে ২৫৭ রান তোলেন। এরফলে ঐ বছরের শেষদিকে ভারত সফরে যান। কলকাতায় অনুষ্ঠিত টেস্টে তিনি ১১১ রান করেন। ভারতে সিরিজে ২১২ রান তোলেন ৩৫.৩৩ গড়ে। কিন্তু ক্যারি প্যাকারের প্রতিযোগিতায় অংশগ্রহণ শেষে খেলোয়াড়গণ ফিরে আসলে দল থেকে বাদ পড়েন তিনি।

ব্যক্তিগত জীবন
--------------

ব্যক্তিগত জীবনে বিবাহিত ছিলেন। এলেইন উইলিয়ামসের সাথে পরিণয়সূত্রে আবদ্ধ হন। তাদের সংসারে ব্যাসিল উইলিয়ামস, জার্মেইন উইলিয়ামস ও নামীয় দুই সন্তান রয়েছে। এছাড়াও, গ্যাব্রিয়েল উইলিয়ামস নাম্নী এক কন্যা সন্তান ছিল। তন্মধ্যে, ‘ক্যানিবাস’ ডাকনামে পরিচিত জার্মেইন উইলিয়ামস মঞ্চে সঙ্গীত পরিবেশনসহ অভিনয়কর্মের সাথে জড়িত। ৬৫ বছর বয়সে জর্জিয়ার আটলান্টায় ব্যাসিল উইলিয়ামসের দেহাবসান ঘটে।

তথ্যসূত্র
---------

1. ↑  Canibus : Rap, Hip-Hop Interview  ওয়েব্যাক মেশিনে আর্কাইভকৃত ২৬ মে ২০১২ তারিখে. Riot Sound. Accessed February 22, 2008.
2. ↑  Williamson, Martin (২৭ অক্টোবর ২০১৫)। "Profile of Basil Williams in espncricinfo"। *espncricinfo*। সংগ্রহের তারিখ ২৭ অক্টোবর ২০১৫।
3. ↑  "Former West Indies opener Basil Williams dies at 65"। *espncricinfo*। ২৭ অক্টোবর ২০১৫। সংগ্রহের তারিখ ২৭ অক্টোবর ২০১৫।

আরও দেখুন
---------

* টম গ্রেভেনি
* স্টিভ কামাচো
* ম্যালকম মার্শাল
* ওয়েস্ট ইন্ডিজ ক্রিকেট দল
* টেস্ট ক্রিকেট অভিষেকে শতরান করার তালিকা

বহিঃসংযোগ
---------

* ইএসপিএনক্রিকইনফোতে ব্যাসিল উইলিয়ামস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ব্যাসিল উইলিয়ামস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**লিওনার্ড বাইচাঁন** (ইংরেজি: Len Baichan; জন্ম: ১২ মে, ১৯৪৬) ব্রিটিশ গায়ানার বারবাইসের রোজ হল এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৭৬ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন **লেন বাইচাঁন**।

আন্তর্জাতিক ক্রিকেট
-------------------

১৯৬৮-৬৯ মৌসুম থেকে ১৯৮২-৮৩ মৌসুম পর্যন্ত লেন বাইচাঁনের প্রথম-শ্রেণীর ক্রিকেট খেলোয়াড়ী জীবন চলমান ছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন লিওনার্ড বাইচাঁন। ১৫ ফেব্রুয়ারি, ১৯৭৫ তারিখে লাহোরে স্বাগতিক পাকিস্তানের বিপক্ষে টেস্ট ক্রিকেটে অভিষেক ঘটে তার। ৩১ জানুয়ারি, ১৯৭৬ তারিখে মেলবোর্নে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন।

বামহাতি উদ্বোধনী ব্যাটসম্যান হিসেবে স্মরণীয় অভিষেক পর্ব সম্পন্ন হয় লেন বাইচাঁনের। ১৯৭৪-৭৫ মৌসুমে ভারত ও পাকিস্তান গমন করেন। এ সফরের প্রথম দুই খেলায় সেঞ্চুরি করেন। দ্বিতীয় সেঞ্চুরিটি করার ফলে সফরকারীরা পরাজয় এড়াতে সক্ষম হয়। লাহোরের প্রথম টেস্টে দ্বিতীয় ইনিংসে সেঞ্চুরি করেছিলেন তিনি। নিজস্ব প্রথমে টেস্টেই সেঞ্চুরি করার বিরল কৃতিত্ব প্রদর্শন করেছেন তিনি।

কিন্তু, গাড়ি দূর্ঘটনার কবলে পড়ে ভারতের বিপক্ষে টেস্ট খেলায় অংশ নিতে পারেননি। দলে তখন রয় ফ্রেডেরিক্স ও গর্ডন গ্রীনিজের ন্যায় সেরা ব্যাটসম্যান থাকায় তার পক্ষে আর এ স্থান দখল করা সম্ভব হয়নি। তাসত্ত্বেও, নিজস্ব তৃতীয় ও সর্বশেষ টেস্ট খেলেন। পরবর্তী শীতকালে মেলবোর্নে স্বাগতিক অস্ট্রেলিয়ার বিপক্ষে সিরিজের ষষ্ঠ টেস্টে তিন নম্বর অবস্থানে থেকে ব্যাটিং করেন। তবে, ডেনিস লিলি ও জেফ থমসনের বোলিং তোপে ৩ ও ২০ রানের ইনিংস খেলতে সক্ষম হন। এরপর আর তাকে টেস্ট আঙ্গিনায় খেলতে দেখা যায়নি।

তথ্যসূত্র
---------

1. ↑  "When Trumble made 'em tumble"। *ESPN Cricinfo*। সংগ্রহের তারিখ ১১ মে ২০১৭।

আরও দেখুন
---------

* বার্নার্ড জুলিয়েন
* আলভিন কালীচরণ
* টেস্ট ক্রিকেট অভিষেকে শতরান করার তালিকা
* ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে লেন বাইচাঁন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে লেন বাইচাঁন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**পাল রাজবংশ** (ইংরেজি: Pala dynasty (Kamarupa)) আনুমানিক ৯৯০ খ্রিষ্টাব্দ থেকে ১১৩৮ খ্রিষ্টাব্দ পর্যন্ত কামরূপ রাজ্য রাজত্ব করেছিল। শালস্তম্ভ বংশের শেষ রাজা ত্যাগ সিংহের সন্তান-সন্ততি না থাকায় সেই বংশ লোপ পেয়েছিল। প্রজাগণ ব্রহ্মপাল স্থানীয় নামক একজন রাজকুমারকে রাজা মনোনীত করেছিল। বঙ্গীয় পাল রাজবংশের মত তাদেরও প্রথম রাজা নির্বাচিত করা হয়েছিল। বঙ্গীয়র পাল রাজবংশ বৌদ্ধ ধর্মী ছিল। অন্যদিকে, কামরূপ রাজ্য রাজত্ব করা পাল রাজবংশ হিন্দু ছিল। যদিও অনেক ঐতিহাসিকদের মতে, কামরূপের পাল বংশ আদতে বাংলারই পাল বংশের বিচ্ছিন্ন অংশ। ব্রহ্মপাল বজ্রযানী বৌদ্ধ ধর্ম ত্যাগ করে পুনরায় হিন্দু ধর্ম গ্রহণ করে সিংহাসনে বসেন।

রাজাগণ
------

| ক্রম | রাজা | কার্য্যকাল (খ্রিষ্টাব্দ) |
| --- | --- | --- |
| ১ | ব্রহ্মপাল | ৯৯০ - ১০১০ |
| ২ | রত্নপাল | ১০১০ – ১০৪০ |
| ৩ | ইন্দ্রপাল | ১০৪০ - ১০৬৫ |
| ৪ | গোপাল | ১০৬৫ - ‍১০৮০ |
| ৫ | হর্ষপাল | ১০৮০ - ১০৯৫ |
| ৬ | ধর্মপাল | ১০৯৫ - ১১২০ |
| ৭ | জয়পাল | ১১২০ - ১১৩৮ |

বৃদ্ধকালে ব্রহ্মপাল সন্ন্যাস গ্রহণ করেন এবং পিতার ইচ্ছা অনুসারে পুত্র রত্নপাল কামরূপের রাজা হন। রত্নপালের পর এক নাতি ইন্দ্রপাল এবং ক্রমে গোপাল, হর্ষপাল, ধর্মপাল রাজা হন। রাজা হয়ে ধর্মপাল রাজধানী প্রাগজ্যোতিষপুর থেকে কামরূপ নগরে নিয়ে যান। ধর্মপালের পর তার পুত্র জয়পাল রাজা হন।

পাল বংশর পতন
------------

গৌড়ের রাজা রামপাল জয়পাল রাজার সময়ে কামরূপ রাজ্য আক্রমণ করেন। এর পরেই কামরূপ রাজ্যে পাল রাজবংশের পতন ঘটে।পাল সাম্রাজ্যের পতন ঘটলে সেন সাম্রাজ্যের উন্মেষ ঘটে।বিজয় সেন পাল রাজবংশের শেষ রাজা মদন পালকে তার রাজধানী গৌড় থেকে বিতাড়িত করেন। মদন পাল উত্তর বঙ্গে পলায়ন করেন। এবং পরবর্তী আট বছর সেখানে পাল বংশের শাসন কায়েম রাখেন। ১১৫২-৫৩ খ্রীস্টাব্দে মদন পালের মৃত্যুর পর বিজয় সেন সমগ্র উত্তরবঙ্গ অধিকার করে নেন।

তথ্যসূত্র
---------

1. 1 2  ভূপেন্দ্র নাথ চৌধুরী (১৯৯৫)। *সোণর অসম*। খগেন্দ্রনারায়ণ দত্তবরুয়া, লয়ার্স বুক স্টল। পৃষ্ঠা ২১।
2. ↑  শান্তনু কৌশিক বরুয়া (২০১৫)। *অসম ইয়ের বুক ২০১৬*। গুয়াহাটি: জ্যোতি প্রকাশন।

গ্রন্থপঞ্জি
-----------

* Sircar, D. C. *The Bhauma-Naraka or the Pala Dynasty of Brahmapala*, The Comprehensive History of Assam, ed H. K. Barpujari, Guwahati, 1990.
**সিলেট সরকারি টিচার্স ট্রেনিং কলেজ** ( Sylhet Govt teacher's Training college ) বাংলাদেশের অন্যতম শিক্ষক প্রশিক্ষণ কলেজ। উপযুক্ত প্রশিক্ষণের মাধ্যমে দক্ষ শিক্ষক তৈরির উদ্দেশ্যকে সামনে রেখে ২০০৫ খ্রীস্টাব্দে সিলেট টিচার্স ট্রেনিং কলেজ প্রতিষ্ঠিত হয়। এটি সিলেটের পূর্ব শাহী ঈদগাহে অবস্থিত।

স্থাপনা
-------

এখানে প্রশাসনিক ও একাডেমির ভবন একত্রে রয়েছে। এছাড়াও রয়েছে ছাত্রাবাস, অধ্যক্ষের বাসভবন, তত্ত্বাবধায়ক কোয়ার্টার, মিলানায়াতন, শহীদমিনার । কলেজে খেলাধুলার জন্য রয়েছে বেশ বড় একটি মাঠ।এ কলেজে পুরুষ ছাত্রাবাস , ছাত্রীহোস্টেল রয়েছে। পুরুষ ছাত্রাবাস ও মহিলা ছাত্রাবাস চারতলা বিশিষ্ট।

লোকবল
-----

বর্তমানে কলেজে ১ জন অধ্যক্ষ, ১ জন উপাধ্যক্ষ, ১ জন অধ্যাপক, ৪ জন সহযোগী অধ্যাপক, ৮ জন সহকারী অধ্যাপক, ৫জন প্রভাষক (রাজস্ব), ১জন গন্থাগারিক,৭ জন একাডেমিক স্টাফ। কলেজে মোট শিক্ষাথী সংখ্যা প্রায় ৫০০ জন।

লাইব্রেরী
---------

কলেজের মূল ভবনের দ্বিতীয় তলায় অবস্থিত লাইব্রেরিতে প্রায় ২১ হাজারের মত বিভিন্ন ধরনের বই সংগৃহীত আছে। এছাড়া বেশকিছু থিসিস পেপার, জার্নাল, পত্র-পত্রিকা সংগৃহীত রয়েছে। লাইব্রেরী সরকারি ছুটির দিন বাদে সকাল ৯ টা থেকে ৪ টা পর্যন্ত খোলা থাকে। এ প্রতিষ্ঠান ছাড়াও বিভিন্ন প্রতিষ্ঠানের সংশ্লিষ্ট ব্যক্তিবর্গ এ লাইব্রেরি থেকে বিভিন্ন সেবা পেয়ে থাকে।

ভর্তি পদ্ধতি
------------

এখানে শিক্ষা ও গবেষণার ওপর ৪ বছর (৮ সেমিস্টার) বিএড (অনার্স) ও মাস্টার্স ডিগ্রি প্রদান করা হয়।

প্রতি বছর এপ্রিল-মে মাসে ভর্তিচ্ছুকদের কাছ থেকে আবেদনপত্র আহবান করা হয়। ভর্তির নির্দিষ্ট নিয়মাবলীর রয়েছে। বিএড ও এমএড কোর্সের মেয়াদকাল ১০ মাস করে। মোট আসনের বিএড আবেদনপত্র বাছাইয়ের পর সরাসরি ভর্তি করা হয়। জুন মাসের মধ্যে ভর্তি প্রক্রিয়া সম্পন্ন করে জুলাই মাস থেকে বিএড ও এমএড কার্যক্রম শুরু হয়।

বি.এড (অর্নাস) ও এখানে ভর্তি হয়। সময় ৪ বছর (৮ সেমিস্টার)।আসন ১২০ টি। অনলাইনে আবেদন এরপরে SSC & HSC এর ফলাফল এর ভিত্তিতে ভর্তি প্রক্রিয়া সম্পন্ন করে জানুয়ারি /ফেব্রুয়ারি মাসে ক্লাস শুরু হয়।

তথ্যসূত্র
---------
**সরকারি ইসলামিয়া বিজ্ঞান কলেজ** পাকিস্তানের সিন্ধু প্রদেশের রাজধানী করাচি শহরে অবস্থিত একটি নামকরা শিক্ষাপ্রতিষ্ঠান। এটি পাকিস্তানের বড় কলেজগুলোর মধ্যে অন্যতম। কলেজটি বিজ্ঞানের বিভিন্ন শাখা, আইন, বাণিজ্য ও কলা শিক্ষা প্রদান করে থাকে। এই কলেজ দাউদ বিজ্ঞান ও প্রযুক্তি কলেজের বিপরীত দিকে অবস্থিত। ইসলামিয়া বিজ্ঞান কলেজ, ইসলামিয়া আইন কলেজ, ইসলামিয়া চারুকলা কলেজ এগুলো সব একটি শিক্ষা কমপ্লেক্সে আবদুল রেহান মুহাম্মাদ কুরেশী প্রতিষ্ঠা করেন। কলেজটি ১৯৬১ সালের আগস্টে আইয়ুব খান উদ্বোধন করেন।

ইতিহাস
------

সরকারি ইসলামিয়া বিজ্ঞান কলেজের প্রতিষ্ঠাতা আবদুল রেহমান মুহাম্মাদ কুরেশী সতেরোটি স্কুল ও কলেজের প্রতিষ্ঠাতা ছিলেন যেগুলো তিনি ব্যক্তিগত ব্যবস্থাপনায় পরিচালনা করতেন। তিনি করাচিতে কুরেশী নাইট কলেজ প্রতিষ্ঠা করেন। কুরেশী ১৯৮৯ সালের ২২ জুন তারিখে মৃত্যুবরণ করেন।

কলেজটি রাজনৈতিক দাঙ্গা ও হত্যাকাণ্ডের জন্য অনেক বিরোধিতা এবং গণমাধ্যমের আগ্রহের কেন্দ্রবিন্দুতে পরিণত হয়। ইসলামী জমিয়তে-ই-তালাবা দলের অনেক ছাত্র পিএসফ ও এপিএমএসও দলের সাথে মারামারিতে লিপ্ত হয়েছিলো। ১৯৭০ সালে কলেজটিতে বন্দুকবাজি, গোলাগুলি ও রাজনৈতিক উপদ্রব ঘটে যার ফলে কলেজের সুনাম ক্ষুণ্ণ হয়।

২০০৪ সালে করাচি দপ্তরের তত্ত্বাবধায়ক কাদির বুখশ উমরানি পূর্ব করাচির রেন্ট কন্ট্রোলারের নিকট কলেজ ভবনের ভাড়া আদায় এবং প্রাঙ্গণ খালি করণের জন্য মামলা উপস্থাপন করেন। ছাত্র সংগঠনগুলো এর বিরুদ্ধে প্রতিবাদ করে এবং শহরের ১১সি রুটে ছাত্র ভর্তি সরকারি বাস গিয়ে করাচি প্রেস ক্লাবের সামনে ত্রিশ মিনিটের জন্য বিক্ষোভ মিছিল প্রদর্শন করে। একটি ছাত্র সরকারি ইসলামি বিজ্ঞান কলেজের বাইরে বিক্ষোভ প্রদর্শন করে যা ২৯ অক্টোবর ২০০৮ তারিখে মারাত্মক রূপ নেয় যার ফলে ইসলামি জমিয়ত-এ-তালাবার শিক্ষার্থী ও পুলিশের মাঝে সংঘর্ষ সংঘটিত হয়। সেই সংঘর্ষে এক মহিলা সংবাদিক আহত হয়, ছয় ছাত্র: তাহা রিয়াজ, কলেজের আইজেটি প্রধান, নাউমান হামিদ, মাখদুম হুসাইন, আবদুল ওয়াহাব, নিয়াজ আহমেদ এবং সোনু খানদের ১৪৭ ও ১৪৮ ধারায় গ্রেফতার করা হয়। প্রতিবাদ করার জন্য ছাত্রদের রাস্তার অর্ধেক জায়গা দেওয়া হলেও তারা সম্পূর্ণ জায়গা দখল করে। রাস্তা ছেড়ে দিতে বলায় তারা পাথর নিক্ষেপ শুরু করে।

উল্লেখযোগ্য প্রাক্তন শিক্ষার্থী
-------------------------------

* আলতাফ হুসাইন, মুত্তাহিদা কওমি আন্দোলনের প্রতিষ্ঠাতা
* জহির আব্বাস, ক্রিকেট খেলোয়াড়
* শহীদ আফ্রিদি, ক্রিকেট খেলোয়াড়
* আসিফ মুজতবা, ক্রিকেট খেলোয়াড়
* মনোয়ার-উজ-জামান, হকি খেলোয়াড়
* তাসাদ্দুক সোহেল (১৯৩০–২০১৭), চিত্রশিল্পী ও ছোটগল্প লেখক
* আজিম হাফিজ, ক্রিকেট খেলোয়াড়

তথ্যসূত্র
---------

1. ↑  Sharif, Azizullah (২০০৮-১০-২৪)। "KARACHI: Over 18,000 students irked by litigation: Islamia College complex"। *Dawn (newspaper)* (ইংরেজি ভাষায়)। সংগ্রহের তারিখ ২০২১-১০-২২।
2. ↑  "Divided trustees, Sindh govt's apathy put Islamia College students' future at stake"। *The News International (newspaper)* (ইংরেজি ভাষায়)। সংগ্রহের তারিখ ২২ অক্টোবর ২০২১।
3. 1 2 3 4 5 6  "KARACHI: Over 18,000 students irked by litigation: Islamia College complex"। *Dawn (newspaper)* (ইংরেজি ভাষায়)। ২০০৮-১০-২৪। সংগ্রহের তারিখ ২০২১-১০-০৮।
4. 1 2 3 4  "Students' committee appeals to president to save Islamia College"। *Pakistan Today (newspaper)*। সংগ্রহের তারিখ ২০২০-০৩-২৯।
5. ↑  "MODERN & CONTEMPORARY SOUTH ASIAN ART"। *sothebys.com*।
**হাইফা** (হিব্রু: χe̯fa আরবি: حيفا) জেরুজালেম ও তেল আবিবের পর ইসরাইলের তৃতীয় বৃহত্তম শহর। হাইফা শহরটি ইসরায়েলের ২য় বা ৩য় ঘনবসতিপূর্ন শহর।

নামকরন
------

হাইফা নামের উৎস এখনো পরিষ্কার জানা যায়নি। একটি সূত্র বলছে একজন ধর্মযাজকের নাম থেকে এই শব্দটি এসেছে। কিছু খ্রিস্ট ধর্মে বিশ্বাসী মনে করেন এটি ধর্মযাজক সেইন্ট পিটারের নাম থেকে এসেছে। আরেকটি মাধ্যম থেকে জানা যায় হাইফা শব্দটি এসেছে হিব্রু শব্দ חפה (হাফা), অর্থাৎ সুরক্ষিত। আবার অন্য আরেক সূত্র থেকে জানা যায় এটি হিব্রু শব্দ חוֹף (হোফ), অর্থাৎ কূল অথবা חוֹף יָפֶה (হোফ ইয়াফে) অর্থাৎ সুন্দর সৈকত শব্দ থেকে এসেছে।

ইতিহাস
------

### ব্রোঞ্জ যুগঃ টেল আবু হাওয়াম

এই শহরটি ব্রোঞ্জ যুগে 'টেল আবু হাওয়াম' নামে পরিচিত ছিল (১৪শ' খ্রীষ্টপূর্বে)। এটি একটি বন্দর ও মাছ ধরার গ্রাম হিসেবে পরিচিত ছিল।

### হিব্রু বাইবেল

হাইফা শহরের 'মাউন্ট কারমেল' এবং 'কিশোন নদী'র কথা হিব্রু বাইবেলে লেখা রয়েছে।

### পারসিক এবং গ্রিক যুগ - শিকমোনার কাছে

খ্রীষ্টপুর্ব ৬ষ্ঠ শতকের পারসিক যুগে গ্রিক ভৌগোলিক স্কাইলেক্স একটি শহরের কথা উল্লেখ করে লেখেন "উপসাগর ও জিউসের ভাষ্কর্যের মধ্যে রয়েছে", যেটা সম্ভবত হাইফা শহরের শিখমোনার কথা বলা হয়েছে। 

হেলেনিস্টিক যুগ থেকে জানা যায় শহরটি দক্ষিণ দিকে সরে গিয়ে 'বেত গালিম' এর দিকে অবস্থান নেয়। কারণ, পুরোনো বন্দর বালুর কারণে বন্ধ হয়ে যায়ে। উপকূল এলাকায় গ্রীক ভাষাভাষীর মানুষ বাস করতো, তারা বাণিজ্যের সাথে যুক্ত ছিলো।

#### শিখমোনা

হাইফা শহরটি শিখমোনা শহরের কাছে অবস্থিত ছিল এবং শিখমোনা বেত গালিম শহরের দক্ষিণ-পশ্চিম দিকে ছিল। .

### রোমান যুগ

৩য় শতাব্দীতে তালমুদ সাহিত্যে এই শহরের কথা উল্লেখ করা হয়, এটি ইহুদি জেলেদের গ্রাম এবং রাব্বি আভদিমি এবং অন্যান্য ইহুদি পন্ডিতদের বাড়ি।

### বাইজেন্টাইন যুগ

বাইজেন্টাইন যুগে হাইফা শহরের উন্নতি হলেও গুরুত্বপূর্ণ শহর ছিলোনা।

### প্রাক- ইসলামিক যুগ

৬৩০-৬৪০ এ আরব কর্তৃক ফিলিস্তিন দখলের পর বন্দরনগরী 'আক্কা' শহরের জন্য উপেক্ষিত থাকে। রাশিদুন খিলাফতের সময়ে হাইফা উন্নয়ন ত্বরান্বিত হয়।

৯ম শতকে উমাইয়া খেলাফত এবং আব্বাসীয় খেলাফতের অধীনে হাইফা শহর মিশরীয় বন্দরের সাথে বাণিজ্য যোগাযোগ শুরু করে এবং এই শহরে বেশ কয়েকটি জাহাজ নির্মান কারখানা নির্মান করা হয়।

তথ্যসূত্র
---------

1. ↑
2. ↑
3. ↑  Carmel, Alex (২০০২)। *The History of Haifa Under Turkish Rule* (Hebrew ভাষায়) (4th সংস্করণ)। Haifa: Pardes। পৃষ্ঠা 14। আইএসবিএন 965-7171-05-9। উদ্ধৃতি শৈলী রক্ষণাবেক্ষণ: অচেনা ভাষা (link)
4. 1 2 3 4
5. ↑  1 Kings
6. ↑  "Kishon"। HighBeam Encyclopedia (Colombia Encyclopedia)। সংগ্রহের তারিখ ২০ মার্চ ২০০৮।
7. ↑  *Haifa,* The Guide to Israel, Zev Vilnay, Jerusalem, 1970, p.382
8. ↑  "Two Tombstones from Zoar in the Hecht Museum Collection" (পিডিএফ)। Haifa University। ২৬ ফেব্রুয়ারি ২০০৮ তারিখে মূল (PDF) থেকে আর্কাইভ করা। সংগ্রহের তারিখ ২৫ জানুয়ারি ২০০৮।
9. ↑  "Haifa"। Jewish Virtual Library। সংগ্রহের তারিখ ২০ জানুয়ারি ২০০৮।
10. ↑  Negev, Avraham; Gibson, Shimon (১ জুলাই ২০০৫)। *Archaeological encyclopedia of the Holy Land* (4th, revised, illustrated সংস্করণ)। Continuum International Publishing Group। পৃষ্ঠা 213। আইএসবিএন 9780826485717।
পদার্থ বিজ্ঞানে ব্যাসার্ধ a একটি মডেল সাদা ছোটটির সম্পর্ক। সবুজ বক্ররেখা একটি আদর্শ ফার্মি গ্যাসের জন্য সাধারণ চাপ সূত্রটি ব্যবহার করে, যখন নীল বক্ররেখা একটি আপেক্ষিক আদর্শ ফার্মি গ্যাসের জন্য। কালো রেখাটি অতিবেগুনিষ্টিক সীমা চিহ্নিত করে।
**চন্দ্রশেখর সীমা** হল স্থিতিশীল শীতল শ্বেত বামন তারকার সম্ভাব্য সর্বোচ্চ ভর। ভর এর চাইতে বেশি হলে তারকাটি চুপসে কৃষ্ণবিবরে পরিণত হবে।

১৯৩১ সালে ভারতীয় জ্যোতিঃপদার্থবিজ্ঞানী সুব্রহ্মণ্যন চন্দ্রশেখর দেখান যে, একটি শ্বেত বামন তারকার জন্য এই ভরের মান ১.৪১ সৌরভর এর সমান। এবং এই পর্যায়ে তারাটি ঘূর্ণায়মান হবে। তাঁর নামানুসারে এই সীমার নামকরণ করা হয়েছে। তবে দ্রুত এবং বিভিন্ন অংশে ভিন্ন ভিন্ন ঘূর্ণন হার বিশিষ্ট তারার জন্য ডুরিসেন (১৯৭৫) দেখান যে, এই ভরের মান ৩ সৌরভরের সমান হতে পারে। শ্বেত বামন তারার ভর বেশি হলে মহাকর্ষ একে সংকুচিত করে ফেলতে চায়। ফলে এর অন্তর্গত ইলেকট্রনগুলি উচ্চতর শক্তিদশায় পৌছে এবং এদের গতিবেগ বাড়ার সাথে সাথে চাপও বাড়তে থাকে। পদার্থের এধরনের পরিস্থিতিকে বলে অপজাত অবস্থা (Degenerate Matter)। মহাকর্ষের ক্রমবর্ধমান চাপে একই কোয়ান্টাম দশায় একাধিক ইলেকট্রন থাকার প্রবণতা দেখা যায়। কিন্তু ইলেকট্রন হলো ফার্মিয়ন। এরা ফার্মি-ডিরাক পরিসংখ্যান মেনে চলে। এরা পলির বর্জন নীতি অনুমোদন করে। পলির বর্জন নীতি অনুযায়ী একই কোয়ান্টাম দশায় একাধিক ইলেকট্রন থাকতে পারে না। তাই একাধিক ইলেকট্রনকে একই কোয়ান্টাম দশায় আসতে বাধ্য করা হলে এরা একরকমের চাপ দেয় যা ফার্মি-চাপ বা অপজাত চাপ নামে পরিচিত। এই চাপের উপস্থিতিতে তারাটি অন্তর্মুখী মহাকর্ষ বলকে কোনক্রমে ঠেকিয়ে রাখতে সক্ষম হয় এবং শ্বেত বামনে পরিনত হয়। চন্দ্রশেখর গাণিতিকভাবে দেখান যে, সর্বোচ্চ যে ভর থাকলে তারাটি এই অবস্থায় পৌছতে পারে তা ১.৪১ সৌরভরের সমান। এরচেয়ে বেশি ভরবিশিষ্ট তারার পরিনতি নিউট্রন নক্ষত্র ও কৃষ্ণবিবর।

গাণিতিক সংজ্ঞা
--------------

গাণিতিক ভাবে, চন্দ্রশেখর সীমা ভর {\displaystyle \,M\_{Ch}} এর সংজ্ঞা হল -

{\displaystyle M\_{Ch}\approx \left({\frac {\hbar c}{G}}\right)^{3/2}{\frac {1}{m\_{p}^{2}}}}
যেখানে {\displaystyle \hbar (={\frac {h}{2\pi }})} হল লঘুকৃত প্ল্যাংকের ধ্রুবক, {\displaystyle \,c} হল আলোর বেগ, {\displaystyle \,G} হল মহাকর্ষ ধ্রুবক এবং {\displaystyle \,m\_{p}} হল প্রোটন এর ভর।

আরো পড়ুন
---------

* *On Stars, Their Evolution and Their Stability*, Nobel Prize lecture, Subrahmanyan Chandrasekhar, December 8, 1983.
* *White dwarf stars and the Chandrasekhar limit*, Masters' thesis, Dave Gentile, DePaul University, 1995.
* Estimating Stellar Parameters from Energy Equipartition, sciencebits.com. Discusses how to find mass-radius relations and mass limits for white dwarfs using simple energy arguments.

তথ্যসূত্র
---------

প্রবেশদ্বার: জ্যোতির্বিজ্ঞান পদার্থবিজ্ঞান মহাশূন্যে যাত্রা বিজ্ঞান
স্পানাবিসের প্রবেশদ্বার
**স্পানাবিস** হল স্পেনে অনুষ্ঠিত একটি বার্ষিক গাঁজা ইভেন্ট যা ২০০২ সাল থেকে বার্সেলোনায় অনুষ্ঠিত হয়ে আসছে।  এটি ইউরোপের সবচেয়ে বড় গাঁজা ইভেন্ট। 

স্পানাবিস-এ আপনি শণ গাছের সাথে সম্পর্কিত পণ্য, এর শিল্প ব্যবহার - প্রসাধনী, পাদুকা, টেক্সটাইল, ভবন উপকরণ, খাদ্য -, শস্য-বন্ড, বীজ, কৃষি ব্যবস্থা ইত্যাদি, বিনোদনমূলক ব্যবহার এবং ফাইটোথেরাপি হিসাবে ব্যবহার পেতে পারেন।  এছাড়াও, সম্মেলনের সময় ভেষজ ওষুধে এর ব্যবহার, এর সক্রিয় উপাদানগুলির উপর গবেষণা, চাষ এবং ব্যবহার এবং ঝুঁকি হ্রাসের মতো বিষয়গুলি নিয়ে আলোচনা করার জন্য বক্তৃতা দেওয়া হয়। 

*স্পোর্টস ইলাস্ট্রেটেড* ইভেন্টটিকে "পার্ট ট্রেড শো, পার্ট রিসার্চ কনফারেন্স এবং প্রচুর গাঁজা সেবনের ১০০% উত্সব" হিসাবে বর্ণনা করেছে।

তথ্যসূত্র
---------

1. 1 2 3  *Spannabis: Feria del Cannabis en Barcelona y*, diaridetarragona.com, 9 March 2018
2. ↑  '*Spannabis 2017 review. Europe's biggest cannabis show*, dutch-passion.com, 17 March 2017
3. ↑  Bishop, Greg। "Ricky Williams Takes the High Road"। সংগ্রহের তারিখ এপ্রিল ২৪, ২০১৭।

বহিঃসংযোগ
---------

* spannabis.com
| আহোম রাজবংশ |
| --- |
|  |
| 

|  |  |  |
| --- | --- | --- |
|  ১ | চুকাফা |  ১২২৮–১২৬৮ |
|  ২ | চুতেফা |  ১২৬৮–১২৮১ |
|  ৩ | চুবিন্‌ফা |  ১২৮১–১২৯৩ |
|  ৪ | চুখাংফা |  ১২৯৩–১৩৩২ |
|  ৫ | চুখ্ৰাংফা |  ১৩৩২–১৩৬৪ |
|  | *শাসক নেই* |  ১৩৬৪–১৩৬৯ |
|  ৬ | চুতুফা |  ১৩৬৯–১৩৭৬ |
|  | *শাসক নেই* |  ১৩৭৬–১৩৮০ |
|  ৭ | ত্যাও খামটি |  ১৩৮০–১৩৮৯ |
|  | *শাসক নেই* |  ১৩৮৯–১৩৯৭ |
|  ৮ | চুডাংফা |  ১৩৯৭–১৪০৭ |
|  ৯ | চুজান্‌ফা |  ১৪০৭–১৪২২ |
|  ১০ | চুফাকফা |  ১৪২২–১৪৩৯ |
|  ১১ | চুচেন্‌ফা |  ১৪৩৯–১৪৮৮ |
|  ১২ | চুহেন্‌ফা |  ১৪৮৮–১৪৯৩ |
|  ১৩ | চুপিম্‌ফা |  ১৪৯৩–১৪৯৭ |
|  ১৪ | চুহুংমুং |  ১৪৯৭–১৫৩৯ |
|  ১৫ | চুক্লেনমুং |  ১৫৩৯–১৫৫২ |
|  ১৬ | চুখাম্‌ফা |  ১৫৫২–১৬০৩ |
|  ১৭ | চুচেংফা |  ১৬০৩–১৬৪১ |
|  ১৮ | চুরাম্‌ফা |  ১৬৪১–১৬৪৪ |
|  ১৯ | চুত্যিন্‌ফা |  ১৬৪৪–১৬৪৮ |
|  ২০ | চুতাম্লা |  ১৬৪৮–১৬৬৩ |
|  ২১ | চুপুংমুং |  ১৬৬৩–১৬৭০ |
|  ২২ | চুন্যাৎফা |  ১৬৭০–১৬৭২ |
|  ২৩ | চুক্লাম্‌ফা |  ১৬৭২–১৬৭৪ |
|  ২৪ | চুহুং |  ১৬৭৪–১৬৭৫ |
|  ২৫ | গোবর রাজা |  ১৬৭৫–১৬৭৫ |
|  ২৬ | চুজিন্‌ফা |  ১৬৭৫–১৬৭৭ |
|  ২৭ | চুদৈফা |  ১৬৭৭–১৬৭৯ |
|  ২৮ | চুলিক্‌ফা |  ১৬৭৯–১৬৮১ |
|  ২৯ | চুপাৎফা |  ১৬৮১–১৬৯৬ |
|  ৩০ | চুখ্রুংফা |  ১৬৯৬–১৭১৪ |
|  ৩১ | চুতংফা |  ১৭১৪–১৭৪৪ |
|  ৩২ | চুনেন্‌ফা |  ১৭৪৪–১৭৫১ |
|  ৩৩ | চুরাম্‌ফা |  ১৭৫১–১৭৬৯ |
|  ৩৪ | চুন্যেওফা |  ১৭৬৯–১৭৮০ |
|  ৩৫ | চুহিত্পাংফা |  ১৭৮০–১৭৯৫ |
|  ৩৬ | চুক্লিংফা |  ১৭৯৫–১৮১১ |
|  ৩৭ | চুদিংফা |  ১৮১১–১৮১৮ |
|  ৩৮ | পুরন্দর সিংহ |  ১৮১৮–১৮১৯ |
|  ৩৯ | চুদিংফা |  ১৮১৯–১৮২১ |
|  ৪০ | যোগেশ্বর সিংহ |  ১৮২১–১৮২২ |
|  ৪১ | পুরন্দর সিংহ |  ১৮৩৩–১৮৩৮ |

 |
| * দে
* স
 |

**চুডাংফা** (ইংরেজি: Sudangpha) আহোম সাম্রাজ্যের প্রভাবশালী রাজা ছিলেন। তিনি ১৩৯৭ সন থেকে ১৪০৭ সন পর্যন্ত রাজত্ব করেন। ব্রাহ্মণ পরিবারে পালিত হওয়ার জন্য তাকে অসমীয়া ভাষায় বামুণী কোয়র অর্থাৎ ব্রাহ্মণ রাজপুত্র আখ্যা দেওয়া হয়।  তিনি শিবসাগরের দিহিং নদীর পার্শবর্তী চরগুয়া নামক স্থানে রাজধানী স্থাপন করেন। তার রাজত্বকালের সময় থেকে আহোম সাম্রাজ্যে হিন্দু ধর্মের প্রভাব বৃদ্ধি পায়। চুদাংফার শাদনকালে রাজমাও পথ নির্মিত হয়েছিল।

জন্ম ও শৈশবকাল
--------------

চুডাংফার পিতার নাম ত্যাউ খামটি। তার দুইটি পত্নী ছিল। রাজসিংহাসনে বসে তিনি ভাতৃ চুতাফাকে হত্যা করার জন্য শুতীয়া রাজ্য আক্রমণ করেন। এমন সময়ে রাজা ত্যাউ খামটির কনিষ্ঠ পত্নী গর্ভবতী ছিলেন। রাজা রাজ্যের শাসনভার জেষ্ঠ রানীর হাতে ন্যাস্ত করেন। ত্যাউ খামটির অনুপস্থিতে রানী মিথ্যা অভিযোগে কনিষ্ঠ রানীকে মৃত্যুদণ্ড দেওয়ার আদেশ করেন । কিন্তু মন্ত্রী ও অন্যান্য বিষয়ারা গর্ভবতী রানীকে হত্যা না করে ব্রহ্মপুত্র নদীতে ভেলায় ভাসিয়ে দেন। একসময়ে রানীর ভেলা হাবুং নামক স্থানে উপনীত হয় ও এক ব্রাহ্মণ পরিবারে তার পুত্র সন্তান জন্ম হয় । প্রায় আঠবৎসর সময় বিষয়ারা রাজ্য শাসন করার পর চুডাংফার সন্ধান পান। অবশেষে ১৩৯৭ সনে তাকে আহোম সাম্রাজ্যের রাজা ঘোষণা করা হয়। রাজসিংহাসনে বসে তিনি ত্যাউফ্রুচুডাং নাম গ্রহণ করেন।

তথ্যসূত্র
---------

1. ↑
2. ↑
**লিংকন সাগর** হল আর্কটিক সাগরের একটি জলভাগ যা শুরু হয়েছে কলাম্বিয়া কেপ, কানাডা, পশ্চিম থেকে মরিস জেসাপ কেপ, পুবে গ্রীনল্যান্ড পর্যন্ত। এই দুটো ভূখণ্ড থেকে উত্তরের সীমানা গ্রেট সার্কেল হিসেবে অভিহিত করা হয়। এটি সারা বছরই বরফ আচ্ছাদিত থাকে। আর্কটিক সাগরের সবচেয়ে পুরু সাগরের বরফ পাওয়া যায় এখানে যেগুলো হতে পারে ১৫ মি (৪৯ ফু) পুরু। এর পানির গভীরতা ১০০ মি (৩৩০ ফু) থেকে ৩০০ মি (৯৮০ ফু)। বেশিরভাগ সময় লিংকন সাগরের জল এবং বরফ গলে মিশে রবিসন চ্যানেলে, যা নরিস স্ট্রেইটের সবচেয়ে উত্তরের অংশ।

এই সাগরের নামকরণ করা হয় রবার্ট টড লিংকনের নাম অনুসারে। অগাস্টাস গ্রিলির ১৮৮১-১৮৮৪ সালের আর্কটিক লেডি ফ্রাংলিন বে'র যাত্রায় যিনি যুক্তরাস্ট্রের যুদ্ধ সচিব ছিলেন। 

এলার্ট, হল কানাডার সবচেয়ে উত্তরের স্টেশন এবং লিংকন সাগরের তীরবর্তী একমাত্র বসতি।

তথ্যসূত্র
---------

1. ↑  R. Stein, *Arctic Ocean Sediments: Processes, Proxies, and Paleoenvironment*, p. 37
2. ↑  "Lincoln Sea, a sea in the Arctic Ocean"। deepseawaters.com, Phoenix, Arizona। ২০১২। সংগ্রহের তারিখ ১৭ জুলাই ২০১২।

বহিঃসংযোগ
---------

* Hydrographic changes in the Lincoln Sea in the Arctic Ocean withfocus on an upper ocean freshwater anomaly between 2007 and 2010

টেমপ্লেট:সাগরের তালিকা
**আদি ইবনে হাতিম** (  **عدي ابن حاتم الطائي** ) ছিলেন আরবের তায়ি গোত্রের একজন নেতা, এবং নবী মুহাম্মাদের একজন সাহাবী। তিনি হলেন কবি হাতিম আল-তায়ি এর পুত্র,  যিনি আরবদের মধ্যে তার দানশীলতা এবং উদারতার জন্য ব্যাপকভাবে পরিচিত ছিলেন। প্রায় ২০ বছর ধরে আদি ইসলামের বিরোধী হিসেবে বহাল ছিলেন। অতঃপর ৬৩০ খ্রিষ্টাব্দে (৯ম হিজরী) তিনি খ্রিস্টধর্ম থেকে ইসলাম ধর্ম গ্রহণ করেন।  

আদি উত্তরাধিকারসূত্রে তার পিতার অবস্থান গ্রহণ করেন এবং তায়ি গোত্রের লোকজন তার অবস্থানের স্বীকৃতি দেন। তার ক্ষমতার একটি অন্যতম অংশ ছিল যে, অতর্কিত যুদ্ধাভিযানসমূহ থেকে তারা যে সকল মালামাল পেত তার এক চতুরাংশ আদিকে দিতে হতো।

খলিফা আবু বকরের সময়ে আদি মুসলিম সেনাবাহিনীতে যোগ দেন। রিদ্দার যুদ্ধসমূহে তিনি অংশগ্রহণ করেন এবং এছাড়াও খালিদ বিন ওয়ালিদের নির্দেশের অধীনে ইরাক আক্রমণে প্রেরিত মুসলিম সেনাবাহিনীর সেনাপতি ছিলেন তিনি। চূড়ান্ত রাশিদুন খলিফা আলী ইবনে আবি তালিবের পক্ষেও তিনি বসরার যুদ্ধে এবং সিফফিনের যুদ্ধে অংশ নেন।

তথ্যসূত্র
---------

1. ↑  *The Living Prophet* by Syed Sulaiman Nadvi. pp. 106
2. ↑  *Mohammed and the Rise of Islam* By David Samuel Margoliouth. pp. 437-438
3. ↑  *Muhammad: The Messenger of Islam* By Hajjah Amina Adil. pp. 530
**হানোফারের নির্বাচকমণ্ডলী** ( জার্মান: *Kurfürstentum Hannover* *Kurfürstentum Hannover* 
বা কেবল *কুরহানওভার* ) ছিল পবিত্র রোমান সাম্রাজ্যের একটি নির্বাচকমণ্ডলী, যা উত্তর-পশ্চিম জার্মানিতে অবস্থিত এবং রাজধানী হানোফার থেকে এর নাম নেওয়া হয়েছে।**এটি আনুষ্ঠানিকভাবে ব্রান্সউইক-লুনেবার্গের নির্বাচকমণ্ডলী** ( জার্মান: *Kurfürstentum Braunschweig-Lüneburg* নামে পরিচিত ছিল )এর বেশিরভাগ অস্তিত্বের জন্য, নির্বাচকমণ্ডলীকে হানোফারীয় উত্তরাধিকার অনুসরণ করে গ্রেট ব্রিটেন এবং আয়ারল্যান্ডের সাথে ব্যক্তিগত ইউনিয়নে শাসিত করা হয়েছিল।

ব্রান্সউইক-লুনেবার্গের ডাচি ১২৬৯ সালে হাউস অফ ওয়েলসের বিভিন্ন শাখার মধ্যে বিভক্ত হয়েছিল।ক্যালেনবার্গের প্রিন্সিপ্যালিটি, পরিবারের একটি ক্যাডেট শাখা দ্বারা শাসিত, ব্রান্সউইক-লুনেবার্গ রাজ্যের বৃহত্তম এবং সবচেয়ে শক্তিশালী হিসাবে আবির্ভূত হয়।১৬৯২ সালে, পবিত্র রোমান সম্রাট প্রিন্স অফ ক্যালেনবার্গকে কলেজ অফ ইলেক্টরে উন্নীত করেন, ব্রান্সউইক-লুনেবার্গের নতুন নির্বাচকমণ্ডলী তৈরি করেন।ইলেক্টোরেটের ভাগ্য গ্রেট ব্রিটেনের অ্যাক্ট অফ সেটেলমেন্ট ১৭০১ এবং অ্যাক্ট অফ ইউনিয়ন ১৭০৭ দ্বারা আবদ্ধ ছিল, যা রানী অ্যানের নিকটতম প্রোটেস্ট্যান্ট আত্মীয়, হ্যানোভারের ইলেক্ট্রেস সোফিয়া এবং তার বংশধরদের উপর ব্রিটিশ সিংহাসনের উত্তরাধিকার স্থির করেছিল। 

হ্যানোভারের যুবরাজ-নির্বাচক ১৭১৪ সালে গ্রেট ব্রিটেনের রাজা হন। ফলস্বরূপ, একটি অনিচ্ছুক ব্রিটেন বারবার রাজার জার্মান সম্পত্তি রক্ষা করতে বাধ্য হয়েছিল।  যাইহোক, হ্যানোভার তার নিজস্ব সরকারী সংস্থাগুলির সাথে একটি পৃথকভাবে শাসিত অঞ্চল হিসাবে রয়ে গেছে এবং যখনই হ্যানোভারিয়ান সৈন্যরা যুদ্ধে ব্রিটিশ পক্ষের সাথে লড়াই করেছিল তখনই দেশটিকে গ্রেট ব্রিটেনের সাথে একটি চুক্তি স্বাক্ষর করতে হয়েছিল।নেপলিয়নীয় মধ্যে মিশে গিয়ে তৈরি ওয়েষ্টফালিয়া রাজ্য ১৮০৭ সালে, এটা যেমন পুনরায় প্রতিষ্ঠিত হয় হানোফার রাজ্য ১৮১৪ সালে এবং ব্রিটিশ মুকুট সঙ্গে ব্যক্তিগত ইউনিয়ন ১৮৩৭ পর্যন্ত চলেছিল

তথ্যসূত্র
---------

1. ↑  Heide Barmeyer। "Hannover und die englische Thronfolge" (পিডিএফ)। H-Soz-Kult। সংগ্রহের তারিখ ২০ মার্চ ২০২০।
2. ↑  Auguste Himly, *Histoire de la formation territoriale des États de l'Europe centrale*. 1876, vol. 1, pp. 95–96.
3. ↑  Nick Harding (২০০৭)। *Hanover and the British Empire, 1700-1837*। Boydell & Brewer। পৃষ্ঠা 110। আইএসবিএন 978-1-84383-300-0।

1. ↑  During the 18th. century, whenever war was declared between Great Britain and France, the French army invaded or threatened to invade Hanover, forcing Great Britain to intervene diplomatically and militarily to defend the Electorate. In 1806, George III of the United Kingdom even declared war on Prussia after King Frederick William III, under heavy pressure from Napoleon, had annexed George III's German possessions.
**তোমাকে চাই**  একটি ২০১৭ সালে রাজীব কুমার বিশ্বাস দ্বারা পরিচালিত ভারতীয় রোম্যান্স ধর্মী চলচ্চিত্র এবং শ্রী ভেঙ্কটেশ ফিল্মস -এর শ্রীকান্ত মহা এবং মহেন্দ্র সোনি নির্মিত ও সুরিন্দার ফিল্মস এর ব্যানারের অধীনস্থ। মুখ্য ভূমিকাতে চলচ্চিত্রটি বনি সেনগুপ্ত এবং কৌশানী মুখোপাধ্যায় অভিনয় করেছেন। ১ ফেব্রুয়ারি ২০১৭ তারিখে মুক্তিপ্রাপ্ত এই ছবিটি
পুরস্কার প্রাপ্ত কন্নড় চলচ্চিত্র *সাঞ্জু ওয়েডস গীতা'* -এর পুনঃ নির্মান।

গল্প
----

চলচ্চিত্রটির গল্প একটি অল্প বয়সী যুগলকেন্দ্রিক, জয় (বনি সেনগুপ্ত) এবং দিয়া (কৌশানী মুখোপাধ্যায়) মহাবিদ্যালয়ে একে অপরের প্রেমে পড়ে। জয় এবং দিয়া উভয়ই একে অপরকে প্রচণ্ড ভালোবাসে কিন্তু দিয়ার একটি আত্মীয় ছেলে দিয়াকে ছোটো বেলা থেকেই বিরক্ত করে এবং জয়কে তার ব্যাপারে বলে বলে যে তাকে বিয়ে করতে। জয় এবং দিয়ার বিয়েতে ঐ ছেলেটা এসে দিয়াকে বিরক্ত করা শুরু করলে জয় তাকে খুন করে জেলে যায়। দিয়া অন্তঃসত্ত্বা হয়ে পড়ে এবং সময়ের বিবর্তনে তার স্মৃতি ভুলে যায় এবং তার বাড়ি থেকে পালিয়ে যায়। যে জেলে জয়কে রাখা হয়েছিলো সেই জেলেও দিয়া পৌঁছে যায়। দিয়া ঐ জেলে মারা যায় এবং জয় জেল থেকে পালানোর সময় আগেই মারা যায়।

অভিনয়ে
-------

* বনি সেনগুপ্ত - জয় ঘোষ
* কৌশানী মুখোপাধ্যায় - দিয়া সেন
* সুপ্রিয় দত্ত - আইনজীবী অজয় সেন এবং দিয়ার আঙ্কেল
* বিশ্বজিত চক্রবর্তী - দিয়ার পিতা
* বিশ্বনাথ বসু - জয়ের আঙ্কেল

তথ্যসূত্র
---------

1. ↑  "Tomake Chai Bengali Film's First Look Poster And Release Date Out"। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৭।
2. ↑  "Tomake Chai - 2017"। Book My Show।

বহিঃসংযোগ
---------

* ইন্টারনেট মুভি ডেটাবেজে *তোমাকে চাই*  (ইংরেজি)
সাশা গ্রাবো অক্টোবর ২০১৮ তে বাংলাদেশে  ২০০০ কি.মি. মোটর সাইকেল করে ভ্রমণ করেন।
**সাশা গ্রাবো**(জন্ম ১৫ জানুয়ারি ১৯৬৮)  তিনি একজন জার্মান এডভেঞ্চারার,নন ফিকশন কবি ও চিত্রগ্রাহক। তাকে সবচেয়ে বেশি ভ্রমণকারী ব্যক্তি হিসাবে ধরা হয় যিনি ১৯৮৭ থেকে ২০০৭ সালের মধ্যে পৃথিবীব প্রায় সব দেশ ভ্রমণ সম্পন্ন করেন।. তিনি আবসাত্ত এবং হেলিব্রোন এ টেনিসের প্রতি অনুরাগী হন। তিনি পেশাদার ভ্রমণকারী হওয়ার আগে এ টি পি র তাকিলাভুক্ত টেনিস প্লেয়ার ছিলেন।  গ্রাবো একটি ওয়েবসাইট চালান greatestglobetrotters.com, যাতে ভ্রমণকারীদের নিজের অভিজ্ঞতার বর্ণনা দেওয়ার সুযোগ আছে। গ্রাবো একজন গেট্টি ইমেজ চিত্রগাহক ।  তার চিত্রকর্ম জাতিসংঘ ও অন্যান্ন সংগঠনের দ্বারা ব্যবহৃত হয়েছে।

শৈশবকাল
-------

গ্রবো ওলস্ফবার্গ, লোয়ার শাকজনি তে জন্মগ্রগন করেন।উনার বাবা শিক্ষক ছিলেন এবং ইংরেজি ও ইতিহাস পড়াতেন এবং তার মা ছিলেন এক্রেলিক পেইন্টার। সাশা তার শৈশবকাল ও্যাব্লিজেন ও বেডেন ও্যারিন্তেনবার্গ এ কাটান। তিনি বেলিস্তিন এর আন্তরেগ্রুপেনব্যাচ প্রাথমিক স্কুল ও হার্জো-ক্রিস্টোফ জিমনেশিয়াম হাই স্কুলে লিখাপড়া করেন।

তথ্যসূত্র
---------

1. ↑  "Nomad Mania - Master Ranking"  ওয়েব্যাক মেশিনে আর্কাইভকৃত ১৬ আগস্ট ২০১৯ তারিখে, *Nomadmania.* Retrieved 25 September 2017
2. ↑  "The Best Travelled - Master Ranking"  ওয়েব্যাক মেশিনে আর্কাইভকৃত ১৯ জানুয়ারি ২০১৭ তারিখে, *TheBestTravelled.* Retrieved 25 September 2017
3. ↑  [http://www.atpworldtour.com/players/sascha-grabow/g313/overview/ "ATP Tennis Player Grabow"], ''ATP Tennis Players.'' Retrieved 11 January 2017
4. ↑  [http://www.greatestglobetrotters.com/ "GreatestGlobetrotters.com"], ''World's Greatest Globetrotters.'' Retrieved 15 August 2015
5. ↑  [http://www.gettyimages.de/search/photographer?family=creative&photographer=sascha%20grabow&sort=best&excludenudity=true#license "Getty Photographer Grabow"], ''Getty Images Artist Grabow.'' Retrieved 21 January 2017
"শান্তিবাদী" শিরোনামকে এখানে পুনর্নির্দেশ করা হয়েছে। অন্য ব্যবহারের জন্য শান্তিবাদী (দ্ব্যর্থতা নিরসন) দেখুন।
"Dovish" শিরোনামকে এখানে পুনর্নির্দেশ করা হয়েছে। the economic term জন্য Dovish (inflation) দেখুন।
শান্তিপ্রিয়তাবাদ নিবন্ধের সাথে বিভ্রান্ত হবেন না।
শান্তিবাদের সাথে ব্যাপকভাবে সংশ্লিষ্ট একটি শান্তির প্রতীক
Large outdoor gathering২০১১ সালে আসিসি-তে শান্তির জন্য বিশ্ব প্রার্থনা দিবস
**শান্তিবাদ** বলতে এমন একটি মতবাদকে বোঝায় যা যুদ্ধ, সামরিকবাদ (সেনাবাহিনীতে যোগদান ও বাধ্যতামূলক সামরিক সেবাসহ) কিংবা সহিংসতার বিরোধী। ফরাসি শান্তিবাদী আন্দোলনকর্মী এমিল আর্নো সর্বপ্রথম পাসিফিজম পরিভাষাটি উদ্ভাবন ও ব্যবহার করেন এবং ১৯০১ সালে গ্লাসগোতে অনুষ্ঠিত ১০ম বিশ্ব শান্তি সম্মেলনে অন্যান্য শান্তিকর্মীরা পরিভাষাটি গ্রহণ করেন। শান্তিবাদের একটি কাছাকাছি পরিভাষা হল "অহিংসা" (কারও ক্ষতি না করা) , যা কিনা ভারতের হিন্দু, বৌদ্ধ ও জৈন ধর্মগুলির একটি কেন্দ্রীয় দর্শন। যদিও আধুনিক শান্তিবাদের নিহিত অর্থগুলি বেশ সাম্প্রতিক ও ১৯শ শতক থেকে এগুলির ব্যাখ্যা প্রদান করা হয়ে আসছে, প্রাচীন বহু রচনাবলিতে শান্তিবাদ সম্পর্কিত বিভিন্ন রচনা বিদ্যমান। 

আধুনিক যুগে এসে রুশ লেখক লেভ তোলস্তোয়ের শেষ দিককার রচনাগুলিতে, বিশেষ করে *ঈশ্বরের রাজ্য তোমার ভেতরেই নিহিত* রচনাটিতে শান্তিবাদের প্রতি আগ্রহ পুনরুজ্জীবিত হয়। ভারতের মহাত্মা গান্ধী সত্যগ্রহ নামক একটি অটল অহিংস বিরোধিতার চর্চার পক্ষে প্রচারণা চালান, যা ভারতের স্বাধীনতা আন্দোলনে চাবিকাঠিস্বরূপ ভূমিকা রাখে। গান্ধীর এই মতবাদের কার্যকারিতা মার্কিন যুক্তরাষ্ট্রের মার্টিন লুথার কিং জুনিয়র, জেমস লসন, ম্যারি ও চার্লস বিয়ার্ড, জেমস বেভেল, ও থিক নিয়াত হান-সহ (Thich Nhat Hanh) আরও অনেককে মার্কিন যুক্তরাষ্ট্রের নাগরিক অধিকার আন্দোলনের সময় অনুপ্রাণিত করেছিল।

তথ্যসূত্র
---------

1. ↑  *The Abolition of War: the Peace Movement in Britain, 1914–2029* by Keith Robbins. University of Wales Press, 1976. আইএসবিএন ৯৭৮-০-৭০৮৩-০৬২২-২ (p.10).
2. ↑  James L. Bevel, The Strategist of the 1960s Civil Rights Movement" by Randy Kryn, a paper in David Garrow's 1989 book *We Shall Overcome, Volume II*, Carlson Publishing Company
3. ↑  "Searching for the Enemy of Man", in Nhat Nanh, Ho Huu Tuong, Tam Ich, Bui Giang, Pham Cong Thien. *Dialogue*. Saigon: La Boi, 1965. P. 11–20. archived on the African-American Involvement in the Vietnam War website, King's Journey: 1964 – April 4, 1967  ওয়েব্যাক মেশিনে আর্কাইভকৃত ২০০৬-১০-২৭ তারিখে
*একই নামের অন্য পর্বতের জন্য দেখুন, সাসক্যাচুয়ান পর্বত (আলবার্টা)*
**সাসক্যাচুয়ান পর্বত** কানাডার ইউকন প্রদেশের ক্লুয়ানি জাতীয় উদ্যান ও সংরক্ষিত অঞ্চলের সর্ব দক্ষিণ-পশ্চিম কোনে অবস্থিত ৩,৫০০ মিটার (১১,৫০০ ফুট) উচ্চতাবিশিষ্ট একটি পর্বত। ১৯৬৭ সালে কানাডার সকল প্রদেশসমূহের একত্রিত হওয়ার শতবর্ষ উপলক্ষে সাক্যাচুয়ান প্রদেশের নামে এই পর্বতের নামকরণ করা হয়। পর্বতটি কানাডার প্রদেশগুলির নামানুসারে রাখা এবং উইকনের সেন্টেনিয়াল পর্বত মালার ১১টি অন্যান্য পর্বতের অন্যতম, যা ২০১২ সাল পর্যন্ত কেউ আরোহণ করেনি।

আরোহণ প্রচেষ্ঠা
---------------

কানাডার প্রদেশ সমূহের সংযুক্ত হয়ে সংঘরাষ্ট্র হিসেবে আত্মপ্রকাশের শতবর্ষ উপলক্ষে ১৯৬৭ সালে প্রথমবার এই পর্বত বিজয়ের চেষ্টা করা হয়। ২০০৫ সালের মে মাসে, সাসক্যাচুয়ানের প্রদেশটির শতবর্ষ উদ্‌যাপন উপলক্ষে দ্বিতীয় চেষ্টা করে। তবে, স্বাভাবিক আবহাওয়ার তুলনায় উষ্ণতর পরিস্থিতি এবং অপেক্ষাকৃত নিরাপদ আরোহণপথের সন্ধান করতে গিয়ে ৩৫ কিলোমিটার হিমবাহী পদ্ধতি অনুসরণের পর এই প্রচেষ্টাটি প্রত্যাখ্যাত হয়েছিল। পর্বতটি ২০০৭ সালে তৃতীয়বার আরোহণের চেষ্টা হয়েছিল।

২০১২ সালে সাসক্যাচুয়ানের স্টিভ হুইটিংটন, জেফ ডমিট্রোইচ, স্যাম উঙ্গার এবং রেন র‍্যাবাটের সমন্বয়ে গঠিত একটি দল পর্বতটি আরোহণের আরেকটি চেষ্টা চালায়। এই প্রচেষ্টায় আরোহীরা ১৯৬৭ সালের আরোহণ শিবির ব্যবহার করেছিল। দলটি ১৮ মে আরোহণ শুরু করেছিল। তবে ৩,২০০ মিটার (১০,৫০০ ফুট) উচ্চতায় পৌছানোর পর, তারা ফিরে আসতে বাধ্য হয়। যাত্রাপথে থাকা গভীর ফাটল ও প্রতিকূল আবহাওয়া পরিস্থিতির জন্য দলটি পর্বতটির সর্বোচ্চ বিন্দুতে পৌছানোর চেষ্টা ব্যাহত হয়।

২০১৩ সালের বসন্তের শুরুতে সুইডেনের বেনি এলোফসন, জোয়েল জোহানসন এবং অ্যাক্সেল পামক্র্যান্টজের সাস্ক্যাচুয়ান পর্বতের চূড়ায় পৌছানোর চেষ্টা করেছিল। এই দলটি পর্বতটির উত্তর দিক দিয়ে চিটিনা হিমবাহ বেয়ে উঠার চেষ্টা করে। তারা কোন সুরক্ষিত পথ বের করতে পারেনি, এবং চেষ্টা বিফল হয়। সাসাক্যাচুয়ান পর্বতের বদলে এই দলটি পূর্বে আরোহিত হয়নি এমন অন্য দুইটি পর্বতের চূড়া আরোহণ করেছিল।[]

তথ্যসূত্র
---------

1. 1 2 3 4  "Mount Saskatchewan"। *Bivouac.com*। সংগ্রহের তারিখ ২০১২-০৬-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Attempt on Mount Saskatchewan falls short"। CBC News। মে ২৬, ২০০৫। সংগ্রহের তারিখ ২০১২-০৪-১২।
3. 1 2 3  হাচিনসন, ক্যাম (এপ্রিল ৯, ২০১২)। "Climbers to take on Mount Saskatchewan"। *সাসকাটুন এক্সপ্রেস*। ডেল ব্রিন। পৃষ্ঠা ১–৩। সংগ্রহের তারিখ ২০১২-০৪-১২।
4. ↑  "Saskatchewan climbers to attempt treacherous Yukon peak"। CBC News। মে ৭, ২০১২। সংগ্রহের তারিখ ২০১২-০৫-০৭।
5. ↑  "Mount Saskatchewan climb stalls, team to return"। CBC News। মে ৩০, ২০১২। সংগ্রহের তারিখ ২০১২-০৫-৩১।
6. ↑  "Crevasse falls stalled Mt. Saskatchewan climb"। CBC News। জুন ২, ২০১২। সংগ্রহের তারিখ ২০১২-০৬-২৩।

প্রবেশদ্বার: ভূগোল পর্বত
**মিনিস্ত্যার দ্য লা লঁগ ফ্রঁসেজ** (ফরাসি: Ministère de la Langue française, উচ্চারণ: [ministɛʁ də la lãɡ fʁãsaɪ̯z]; বাংলা: ফরাসি ভাষা মন্ত্রণালয়) হল কেবেক সরকারের অধীনে একটি মন্ত্রণালয়, যার দায়িত্ব হল ফরাসি ভাষার প্রচার, বর্ধিতকরণ ও সুরক্ষা নিশ্চিত করা এবং কেবেক প্রদেশের একমাত্র দাফতরিক ভাষা হিসেবে এর মর্যাদা নিশ্চিত করা। এছাড়াও মন্ত্রণালয়টি প্রদেশের ভাষানীতি ও পরিকল্পনা, জ্ঞানের জন্য সমর্থন, কেবেকের ভাষাগত ঐতিহ্যের প্রচার ও বর্ধনের জন্য দায়ী।

ফরাসি ভাষার সনদের বিধানগুলোর পাশাপাশি সিদ্ধান্ত নেওয়া পদক্ষেপগুলোর ধারাবাহিকতাসহ সমগ্র কেবেক সরকার প্রশাসনের সম্মতি নিশ্চিত করার জন্য মন্ত্রণালয়টি দায়িত্বপ্রাপ্ত।

ইতিহাস
------

মন্ত্রনালয়টি ২০২২ সালের ১লা জুন ফ্রঁসোয়া ল্যগো সরকার কর্তৃক ২৪শে মে ২০২২-এ গৃহীত কেবেকের দাফতরিক ও সাধারণ ভাষা ফরাসি সংক্রান্ত আইনের অধীনে গঠিত হয়।

মন্ত্রণালয়টি তৈরির সাথে সাথে এটি ফরাসি ভাষার প্রতিনিধিত্ব করে এবং তার নিজস্ব অধিকার রক্ষা করে। পূর্বে ফরাসি ভাষার জন্য দায়ী মন্ত্রী নিবেদিতপ্রাণ বেসামরিক কর্মচারীদের থেকে উপকৃত হতেন না এবং "দায়িত্বশীল মন্ত্রী" উপাধি বহন করতেন, উদাহরণস্বরূপ "ফরাসি ভাষার সনদের জন্য দায়ী মন্ত্রী" বা "এর সুরক্ষা ও প্রচারের জন্য দায়ী মন্ত্রী ফরাসি ভাষা" এবং তার কাজগুলিকে সাধারণত অন্য মন্ত্রীর কার্যের সাথে যুক্ত হতে দেখেছিল।

মন্ত্রণালয়টির একটি ভবন জাতীয় রাজধানী কেবেক সিটিতে এবং একটি ভবন প্রদেশিক মহানগর মন্ট্রিয়লে অবস্থিত।

সংশ্লিষ্ট সংস্থা
----------------

কেবেক সরকারের কিছু সংস্থা স্বীয় কার্যকরী সৃষ্টি থেকে মন্ত্রণালয়টিকে জবাবদিহি করে:

* অফিস কেবেকোয়া দ্য লা লঁগ ফ্রঁসেজ
* কমিসিওঁ দ্য তপনিমি

পাদটীকা
-------

1. ↑  এই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে।

তথ্যসূত্র
---------

1. 1 2  "Mission et mandats | Ministère de la Justice"। *www.quebec.ca* (ফরাসি ভাষায়)। সংগ্রহের তারিখ ২০২২-০৮-০১।
2. ↑  "Projet de loi n° 96, Loi sur la langue officielle et commune du Québec, le français - Assemblée nationale du Québec"। *www.assnat.qc.ca* (ফরাসি ভাষায়)। সংগ্রহের তারিখ ২০২২-০৮-০১।
3. ↑  "Les titulaires de ministères depuis 1867 - Assemblée nationale du Québec"। *www.assnat.qc.ca* (ফরাসি ভাষায়)। সংগ্রহের তারিখ ২০২২-০৮-০১।
4. ↑  "Coordonnées du Ministère"। *www.quebec.ca* (ফরাসি ভাষায়)। সংগ্রহের তারিখ ২০২২-০৮-০১।
5. ↑  "Organismes liés"। *www.quebec.ca* (ফরাসি ভাষায়)। সংগ্রহের তারিখ ২০২২-০৮-০১।
**গৌরব রায় চৌধুরী** একজন ভারতীয় অভিনেতা যিনি শুভ দৃষ্টি এবং 'তোমায় আমায় মিলে' সহ বেশ কয়েকটি বাংলা টেলিভিশন সিরিয়াল করেছেন। তিনি বর্তমানে জি বাংলার ত্রিনয়নী (টেলিভিশন ধারাবাহিক) ধারাবাহিকে অভিনয় করেছেন।

অভিনয় জীবন
-----------

অভিনয় থিয়েটারে শুরু করেছিলেন। গৌরব সর্বদা অভিনয় সম্পর্কে উৎসাহী ছিলেন । অভিনেতা হওয়ার ইচ্ছে নিয়ে গৌরব ও তার বন্ধু টালিগঞ্জে এসেছিলেন। কিন্তু দুর্ভাগ্যবশত তারা একজন জালিয়াতের প্রতারণার শিকার হন, যিনি নিজেকে টালিউডের একটি বড় ব্যক্তি দাবি করেছিলেন। তরুণ গৌরবের হৃদয় ভেঙে যায়। কিন্তু তিনি হাল ছাড়েন নি । অভিনেতা হিসাবে নিজেকে তৈরি করা শুরু করেন এবং অভিনেতা,কৌশিক সেনএর থিয়েটার দলে অভিনয় দক্ষতা গড়ে তোলার জন্য যোগ দেন। থিয়েটার গ্রুপে থাকার সময়, গৌরব কৌশিকের মা চিত্রার ঘনিষ্ঠ‌ ছিলেন, যিনি একজন অভিজ্ঞ অভিনেত্রী। তিনি তাকে উৎসাহ দিতেন। একজন অভিনেতা হিসাবে সংগ্রাম করার পর, গৌরব এখন টেলিভিশনে বেশ সফল হয়েছেন । কিন্তু তারপরেও তিনি নিজেকে নায়ক মানতে রাজি নন, যদিও তার অনেক ভক্ত অনুরাগী রয়েছে। বরং নিজেকে একজন অভিনেতা বলতে খুশি তিনি, যিনি আরও কাজের জন্য ক্ষুধার্ত।বর্তমানে রাজ চক্রবর্তীর চলচ্চিত্র "শেষ থেকে শুরু"র জন্য শুটিং করছেন।তার প্রথম চলচ্চিত্র অমর প্রেম(২০১৬)। সানন্দা টিভিতে তার প্রথম টিভি সিরিয়াল অল্প প্রেমের গল্প‌। তার পরে তিনি একাধিক টিভি সিরিয়াল করেছেন । স্টার জলসার "ভালোবাসা.কম", "বিধির বিধান", মহুয়া বাংলাতে "খুশি", জি বাংলাতে "কাছে আয় সই" প্রভৃতি। তার অভিনীত জনপ্রিয় টিভি চরিত্র ছিল কাছে আয় সই (২৯ এপ্রিল ২০১৩ - ২২ এপ্রিল ২০১৪) এর রূপ,তোমায় আমায় মিলের(১১ মার্চ, ২০১৩ - ২০ মার্চ, ২০১৬) নিশীথ ঘোষ, শুভ দৃষ্টির শুভজিত মুখার্জী‌।

ধারাবাহিক
---------

| বছর | শিরোনাম | ভূমিকা | ভাষা | মন্তব্য |
| --- | --- | --- | --- | --- |
| ২০১০-২০১২ | @ভালোবাসা ডট কম | অনিকেত | বাংলা |  |
| ২০১২-২০১৩ | বিধির বিধান | রনজয় দেব বর্মণ/ রণ | বাংলা |  |  |
| ২০১৩-২০১৪ | কাছে আয় শই | রূপ | বাংলা |
| ২০১৪-২০১৬ | তোমায় আমায় মিলে | নীতিশ ঘোষ | বাংলা |  |
| ২০১৮-২০১৯ | শুভ দৃষ্টি | শুভজিৎ মুখোপাধ্যায় (শুভ) | বাংলা |  |
| ২০১৯-২০২০ | ত্রিনয়নী (টেলিভিশন ধারাবাহিক) | দীপ্ত‌ব্রত বসু | বাংলা |  |
| ২০২০-২০২১ | ওগো নিরুপমা (ধারাবাহিক) | আবির | বাংলা |  |
| ২০২২ | পিলু | আহির বসু মুল্লিক | বাংলা |  |

পুরস্কার
--------

* গৌরব রায় চৌধুরী স্টার জলসা পরিবার পুরস্কার পেয়েছেন।

তথ্যসূত্র
---------

1. ↑  "Riju out, Gourab is new Nishith in Tomay Amay Mile - Times of India"। *The Times of India* (ইংরেজি ভাষায়)। সংগ্রহের তারিখ ২০১৯-০৩-০৮।
2. ↑  "'Trinayani' actor Gourab Roy Chowdhury loves playing flute"। সংগ্রহের তারিখ ৪ ডিসেম্বর ২০২০।
3. ↑  "Gourab eagerly waiting for Trinayani to go on air - Times of India"। *The Times of India* (ইংরেজি ভাষায়)। সংগ্রহের তারিখ ২০১৯-০৩-০৮।
4. ↑  "Actor Gourab Roy Chowdhury to play the lead in 'Ogo Nirupoma'"। সংগ্রহের তারিখ ৮ ডিসেম্বর ২০২০।

বহিঃসংযোগ
---------

* ফেসবুকে গৌরব রায় চৌধুরী
* ইন্টারনেট মুভি ডেটাবেজে গৌরব রায় চৌধুরী (ইংরেজি)
পার্বতীর ভিন্ন নাম

**জোগুলাম্বা**

জোগুলাম্বা মন্দির
জোগুলাম্বা শক্তিপীঠ তেলেঙ্গানা রাজ্যের তুঙ্গভদ্রা নদীর তীরে আলমপুর শহরে অবস্থিত। দেবীর নাম জোগুলাম্বা বা যোগুলাম্বা । দেবীর ভৈরব হলেন বালব্রহ্মেশ্বর। এখানে সতীর দাঁত পড়েছিল বলে মনে করা হয় । এটি অষ্টাদশ মহাশক্তিপীঠ এর অন্তর্ভুক্ত । 

আদি শঙ্করাচার্য এর স্তোত্রে পাওয়া যায়, 
**আলমপুরে জোগুলাম্বা শ্রীশৈলে ভ্রমরাম্বিকা ।**
জগুলাম্বা দেবীর মন্ত্র 

> মহাযোগীপীঠস্থলে তুঙ্গভদ্রাতটে   
> 
> সূক্ষ্মকাশ্যাং সদাসংবসন্তীম্।   
> 
> মহাযোগীব্রহ্মেশবাঙ্কসংস্থাং   
> 
> শরৎচন্দ্রবিম্বাং ভজে যোগুলাম্বাম্। ।
> 
> 
>

ব্যুৎপত্তি
----------

অষ্টাদশ মহাশক্তিপীঠ
**যোগুলাম্বা**  একটি তেলেগু শব্দ যার অর্থ যোগীদের অম্বা বা মাতা । তাঁর সম্পর্কে শাস্ত্রে আছে,

>  শিবাং শঙ্করীং সর্বকল্যানশীলাং ভবানীং ভবাংভোনিদের্দিব্যোনৌকাম্ ।  
> 
> কুলোত্তারিণীমাদিবিদ্যং শরৎচন্দ্রবিম্বাং ভজে  
> 
> যোগুলাম্বাম্। । 
> 
> 
> 

যিনি শিবের স্ত্রী, শঙ্করী নামে জনপ্রিয় এবং সকলের জন্য মঙ্গল করার জন্য পরিচিত; ভবানী নামেও পরিচিত কারণ তিনি একটি নৌকার মতো যা আপনাকে জড় জগতের সমুদ্রের মধ্য দিয়ে অতিক্রম করে এবং আপনাকে মোক্ষ অর্জনে সহায়তা করে। কুমারী রূপে বংশের কল্যাণের জন্য যিনি দায়ী, তিনিই আদি জ্ঞান; এইভাবে আমি তাকে ধ্যান করি, শরতের ঋতুর চাঁদের মতো মুখ তার, যোগুলাম্বা দেবী ছাড়া আর কেউ নন!

মুর্তিতত্ত্ব
------------

দেবীর স্বরূপ অত্যন্ত ভয়ঙ্কর(চামুণ্ডার মত) । তিনি একটি উলঙ্গ মৃতদেহের উপর উপবিষ্ট। দেবী জোগুলাম্বা চতুর্ভুজা । তাঁর চার হাতে যথাক্রমে জপমালা, খড়গ, রক্তপাত্র ও কুঠার আছে। দেবীর পরনে কোনো বস্ত্র নেই।ধ্যানমন্ত্রে আছে, **"বল্লী-বৃশ্চিক-ঘুকাডি শিরোলঙ্কারা মণ্ডিতা চণ্ডী চণ্ডতরাকারা চণ্ডকোপাতী ভীষণা"**  অর্থাৎ তাঁর জটায় পেঁচা, টিকটিকি, বাদুড় , বিছে, মানুষের মাথার খুলি ও অর্ধচন্দ্র ধারণ করেছেন। দেবীর গাত্রবর্ণ সবুজ। দেবী লোলজিহ্বা এবং তীক্ষ্ণ দাঁতবিশিষ্টা।

ইতিহাস
------

14 শতকে মূল চালুক্য মন্দিরটি বাহমানীদের দ্বারা আক্রমণ করেছিল, তবে জোগুলাম্বার বিগ্রহ, চণ্ডী এবং মুন্ডি দ্বারা সংলগ্ন, বালব্রহ্মেশ্বর মন্দিরে স্থানান্তরিত হয় এবং অবশেষে ২০০৫ সালে পুরানোটির ধ্বংসাবশেষ সংলগ্ন একটি নতুন মন্দিরে স্থানান্তরিত হয়।

তথ্যসূত্র
---------

1. ↑  Raja Gope (২০১৭)। *Devi Pith Tantra*। পৃষ্ঠা 98।
2. ↑  *Ashtadasa Shakti Peethas and Rahasya and mahimas*। KS Omniscriptum Publishing। ২০২১। আইএসবিএন 9786200626400।
**উইলিয়াম টাটেম টিলডেন দ্বিতীয়** (১০ ফেব্রুয়ারি ১৮৯৩- ৫ জুন ১৯৫৩, যাকে বিগ বিল নামেও অভিহিত করা হয়) একজন আমেরিকান পুরুষ টেনিস খেলোয়াড় ছিলেন। টিলডেন ১৯২০ থেকে ১৯২৫ সাল পর্যন্ত বিশ্বসেরা টেনিস খেলোয়াড়ের স্বীকৃতিধারী ছিলেন। তিনি ১৪টি মেজর সিঙ্গল উপাধি লাভ করেন। এছাড়াও টিলডেন ১০টি গ্র্যান্ড স্ল্যাম, ১টি বিশ্ব হার্ড কোর্ট চ্যাম্পিয়নশিপ এবং তিনটি পেশাগত মেজর লাভ করেন। তিনি উইম্বলডন চ্যাম্পিয়নশিপ বিজয়ী প্রথম আমেরিকান। তিনি সাতটি আমেরিকান চ্যাম্পিয়নশিপ লাভ করেন। (রিচার্ড সিয়ার্স ও বিল লার্নেড-ও একই সম্মানের অধিকারী।)

১৯২০ এর দশকের প্রথম অর্ধাংশে টিলডেন আন্তর্জাতিক মঞ্চ দাপিয়ে বেড়াতেন। ১৯১১ থেকে ১৯৩০ পর্যন্ত শৌখিন কর্মজীবনে টিলডেন ১৯২টির মধ্যে ১৩৮টি টুর্নামেন্টে জয়লাভ করেন। ম্যাচ জেতা এবং শতকরা হারে সর্বোচ্চ আমেরিকান চ্যাম্পিয়নশিপ জেতার রেকর্ডটি এখনো তার দখলে। ১৯২৯ সালে দশটি গ্র্যান্ড স্লামের ফাইনালে পৌঁছানোর রেকর্ড গড়ে তিনি অনন্য উদাহরণ সৃষ্টি করেন। রজার ফেদেরার ২০১৭ সালে এই রেকর্ডটি স্পর্শ করতে সক্ষম হন। যুক্তরাষ্ট্রের লন টেনিস অ্যাসোসিয়েশনের সাথে তার প্রায়ই বিরোধ উপস্থিত হতো। ৩৭ বছর বয়সে ১৯৩০ সালে তিনি তার শেষ মেজর পদবি লাভ করেন। ঐ বছরের শেষ দিকে টিলম্যান পেশাদার পদমর্যাদা লাভ করেন। পরের ১৫ বছর টিলম্যান পেশাদার টেনিস খেলোয়াড় হিসেবে কর্মজীবন গড়ে তুলেন।

ব্যক্তিগত জীবন
--------------

বিল টিলডেন ১৮৯৩ সালের ১০ ফেব্রুয়ারি ফিলাডেলফিয়ার জার্মানটাউনে জন্মগ্রহণ করেন। টিলডেনের পরিবার অত্যন্ত ধনী ছিল, কিন্তু বড় তিন সন্তান হারানোর ব্যথায় শোকাভিভূত হয়ে পড়েছিল। তার বাবা উইলিয়াম টাটেম টিলডেন একজন পশম ব্যবসায়ী ও স্থানীয় রাজনীতিবিদ ছিলেন। মা সেলিনা হে একজন পিয়ানোবাদক ছিলেন।  ১৮ বছর বয়সে ব্রাইট রোগের কবলে টিলডেন তার মা-কে হারান। তার বাবা তখন এক ভৃত্যের সাথে তাকে বাইরে পাঠিয়ে দেন। ২২ বছর বয়সে টিলডেন তার বাবা ও বড় ভাই হার্বার্টকে হারান। এই মৃত্যু তাকে গভীরভাবে প্রভাবিত করে। ছয় থেকে সাত বছর বয়সেই ক্যাটসকিল পর্বতে পরিবারের গ্রীষ্মকালীন আবাসেই টিলডেন টেনিস খেলা আয়ত্ত করেন। তার কাছে মৃত্যুশোক থেকে পরিত্রাণ লাভের জন্য এখন এটিই সর্বোত্তম উপায় হয়ে ওঠে। জীবনীকার ফ্র্যাঙ্ক ডেফোর্ডের মতে, টিলডেন সবসময়ই কনিষ্ঠ খেলোয়াড় ও বালকদের সাথে পিতৃসুলভ আচরণ করতেন। এদের মধ্যে ভিনি রিচার্ডস সবচেয়ে উল্লেখযোগ্য ছিলেন।

তথ্যসূত্র
---------

1. ↑  United States Lawn Tennis Association (1972). *Official Encyclopedia of Tennis* (First Edition), p. 423.
2. ↑  "Tilden, Bill (1893-1953), tennis player"। *American National Biography*।

বহিঃসংযোগ
---------


উইকিমিডিয়া কমন্সে **বিল টিলডেন** সংক্রান্ত মিডিয়া রয়েছে।

* বিল টিলডেন, অ্যাসোসিয়েশন অব টেনিস প্রফেশনালস-এ
* আন্তর্জাতিক টেনিস ফেডারেশনে বিল টিলডেন (ইংরেজি)
* ডেভিস কাপে বিল টিলডেন
* টেমপ্লেট:Tennis Hall of Fame
* গুটেনবের্গ প্রকল্পে বিল টিলডেন-এর সাহিত্যকর্ম ও রচনাবলী (ইংরেজি)
* ইন্টারনেট আর্কাইভে বিল টিলডেন কর্তৃক কাজ বা সম্পর্কে তথ্য
লেফটেন্যান্ট কর্নেল **শান্তি স্বরূপ রানা** ছিলেন একজন ভারতীয় সামরিক কর্মকর্তা, যিনি ১৯৭৭ সালের ১১ ই জুন বিহার রেজিমেন্টের তৃতীয় ব্যাটালিয়নে কমিশন লাভ করেছিলেন।  তিনি ভারতের সর্বোচ্চ শান্তিকালীন বীরত্বের পুরস্কার অশোক চক্রের মরণোত্তর প্রাপক ছিলেন।

জীবনের প্রথমার্ধ
----------------

লেঃ কর্নেল শান্তি স্বরূপ রানার জন্ম ১৯৪৯ সালের ১৭ সেপ্টেম্বর পাঞ্জাবের হোশিয়ারপুর জেলার বদলা গ্রামে। তার চার ভাই ও তিন বোনের মধ্যে সবচেয়ে বড়, লেঃ কর্নেল রানার প্রাথমিক শিক্ষার ব্যবস্থা করেছিলেন হুশিয়ারপুর জেলার রামপুরের একটি সরকারী বিদ্যালয়ে। তিনি তাঁর ক্লাসের সেরা ছাত্রদের মধ্যে ছিলেন এবং তাঁর সহৃদয় এবং স্নেহসুলভ প্রকৃতির কারণে সহপাঠীদের কাছে খুব জনপ্রিয় ছিলেন।

সামরিক ক্যারিয়ার
-----------------

লেঃ কর্নেল রানা বড় হওয়ার সাথে সাথে সেনাবাহিনীর প্রতি তাঁর আবেগও বৃদ্ধি পেতে থাকে। তিনি প্রথমে সিগন্যালস কর্পস-এ সেনাবাহিনীতে যোগদান করেন এবং পরে দেরা দুনের আর্মি ক্যাডেট কলেজের জন্য নির্বাচিত হন। প্রশিক্ষণ শেষ করার পরে, ১৯৭৭ সালের ১১ জুলাই তাঁকে তিন বিহারে কমিশন দেওয়া হয়। অপারেশন রাইনো, অপারেশন পবন এবং অপারেশন রক্ষকের একজন অভিজ্ঞ ব্যক্তিত্ব, তিনি ১৯৯৪ সালে লেঃ কর্নেল পদে পদোন্নতির পরে ২৪ জাতীয় রাইফেলসের সেকেন্ড-ইন-কমান্ড হন।

হাফরুদা বনে অভিযান
------------------

২ নভেম্বর ১৯৯৬, লেঃ কর্নেল শান্তি স্বরূপ রানা ১৩ রাষ্ট্রীয় রাইফেলসের সাথে কাজ করার সময় জম্মু ও কাশ্মীরের কুপওয়ারা জেলার হাফরুদা বনে দুটি সন্ত্রাসী শিবির ধ্বংস করার দায়িত্ব অর্পণ করেছিলেন। তিনি টন বিস্ফোরক সহ অস্ত্র ও গোলাবারুদ প্রচুর পরিমাণে মজুত থাকা চারটি সুরক্ষিত আস্তানাগুলিকে লক্ষ্য করেছিলেন। তিনি এই আস্তানাগুলি ধ্বংস করেছিলেন। আরও একটি গোপন আড়াল তাঁর নজরে আসে। এরপরে ক্রিয়া চলাকালীন সন্ত্রাসীরা তাদের সুদৃঢ় বাঙ্কার থেকে প্রচণ্ড গুলি চালিয়েছিল। লেঃ কর্নেল রানা তার বাহিনীকে সংগঠিত করলেন, বাঙ্কারের দিকে হামাগুড়ি দিয়ে ভিতরে হ্যান্ড গ্রেনেড নিক্ষেপ করলেন। দু'জন শত্ররু ভারী গুলি চালিয়ে বেরিয়ে আসে। তিনি তাৎক্ষণিকভাবে উভয়কে হত্যা করেছিলেন।

এদিকে সন্ত্রাসীরা অন্য জায়গা থেকে ভারী গুলি চালালে লেঃ কর্নেল রানাকে গুরুতর আহত করে। তবুও, সাহসী কর্মকর্তা তাঁর সৈন্যদের মনোবলকে বাড়িয়ে তুললেন। যখন আরও এক সন্ত্রাসী সৈন্যদের দিকে এগিয়ে গেল, লেফটেন্যান্ট কর্নেল রানা নিজের জীবনের পরোয়া না করে, তাকে হাত-মুখোমুখি লড়াইয়ে অভিযুক্ত করে হত্যা করলেন। এই ক্রিয়াতে, এই সাহসী অফিসার মারাত্মক বুলেট আঘাত সহ্য করে সর্বোচ্চ ত্যাগ স্বীকার করেছিলেন। লেঃ কর্নেল রানা সর্বোচ্চ আদেশের অদম্য সাহস, দেশপ্রেম এবং বীরত্ব প্রদর্শন করেছিলেন। অদম্য সাহসের এই কাজের জন্য লেঃ কর্নেল এসএস রানা মরণোত্তর অশোক চক্র দ্বারা ভূষিত হয়েছিলেন।

অশোক চক্র পুরস্কারপ্রাপ্ত
-------------------------

লেফটেন্যান্ট কর্নেল রানাকে তাঁর অসামান্য সাহস, অদম্য চেতনা, নেতৃত্ব এবং সর্বোচ্চ ত্যাগের জন্য দেশের সর্বোচ্চ শান্তিকালীন বীরত্বের পুরস্কার "অশোক চক্র" (মরণোত্তর) দেওয়া হয়েছিল।

তথ্যসূত্র
---------

1. ↑  Kittu, Reddy। *Bravest of the Brave: Heroes of the Indian Army*। পৃষ্ঠা 113–114।
2. ↑  "The Bihar Regimental Association  » Lt Col S S Rana, Ashok Chakra"। *www.tbra.org.in*। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৫-১০-১১।
সনাতন ধর্মাবলম্বীদের মাঘী উৎসব
**মাঘী** হল পৌষ বা মকর সংক্রান্তির হিন্দু উৎসবের একটি আঞ্চলিক নাম যা পাঞ্জাব এবং হিমাচল প্রদেশে উদযাপিত হয়। হিমাচলে উৎসবটি 'মাঘী সাজি' বা 'মাঘ র সাজ' নামেও পরিচিত।  এটি হিন্দু বর্ষপঞ্জীর মাঘ মাসের প্রথম দিনে পালন করা হয়। এটি জনপ্রিয় শীতকালীন লোক-উৎসব লোহরিকে অনুসরণ করে। লোহরির পরের দিনএর সকালটিকে হিন্দুরা পুকুর এবং নদীতে পুণ্যস্নান করার জন্য একটি শুভ উপলক্ষ হিসাবে দেখেন।

হিন্দুধর্মে মাঘী
----------------

পৌষ সংক্রান্তি (বা পোঙ্গল) ভারতীয় উপমহাদেশের বিভিন্ন অংশে হিন্দুদের দ্বারা উদযাপিত হয়। এটি সর্বদা বিক্রম সংবৎ বা বিক্রমী বর্ষপঞ্জির মাঘ মাসের প্রথম দিনে উদযাপিত হয়। মাঘী উৎসবে, সূর্য যখন মকর রাশিতে প্রবেশের জন্য উত্তর দিকে যাত্রা করে তখন হিন্দুরা গঙ্গায় স্নান করেন। তবে যদি গঙ্গায় স্নান করা সম্ভব না হয় তবে তাঁরা অন্য কোনও নদীনালা, খাল বা পুকুরে স্নান সেরে নেন। উত্তর ভারতে বিশেষ করে পাঞ্জাব অঞ্চলে এটি লোহরি উৎসবকে অনুসরণ করে তার পর দিন পালন করা হয়।

### হিমাচল প্রদেশ

মাঘী হিমাচল প্রদেশের কিছু কিছু জায়গায় 'মাঘা রা সাজা' নামেও সমধিক পরিচিত। পাহাড়ি এলাকার মাঘ সবচেয়ে শীতল মাস হওয়ায় এসময় কৃষি ও চাষবাস অনেকটা স্থিমিত হয়ে আসে, এই প্রেক্ষাপট থেকেই হিন্দুরা এই মাসটিকে অগ্নি দেবতার উপাসনার জন্য উৎসর্গ করেন। হিমাচলের গ্রামগুলোতে, লোহরি রাতও মাঘী উদযাপনের একটি অংশ যা সাধারণে *মাসান্ত* হিসাবে পরিচিত। মাঘীর সাথে সম্পর্কিত অন্য একটি আচারের নাম হল *মদ্রেইসন পূজা*, এসময় বাড়িঘর পরিষ্কার ও সজ্জিত করা হয়।

তথ্যসূত্র
---------

1. ↑  Sharma, Dheeraj; Exclusive, Exams (২০১৯-০১-২৮)। *PIB Summary 2018 Exams Exclusive* (ইংরেজি ভাষায়)। DHEERAJ SHARMA।
2. ↑  *Somasī* (হিন্দি ভাষায়)। Himācala Kalā-Samskr̥ti-Bhāshā Akādamī.। ১৯৯১।
3. ↑  Singh, Manoj (২০১৮-০১-০১)। *Vaidik Sanatan Hindutva* (হিন্দি ভাষায়)। Prabhat Prakashan। আইএসবিএন 978-93-5266-687-4।
4. ↑  Melton, J. Gordon; Baumann, Martin (২০১০-০৯-২১)। *Religions of the World: A Comprehensive Encyclopedia of Beliefs and Practices, 2nd Edition [6 volumes]* (ইংরেজি ভাষায়)। ABC-CLIO। আইএসবিএন 978-1-59884-204-3।
5. ↑  Census of India, 1961: Punjab. Managher of Publications
6. ↑  Thakur, Molu Ram (১৯৯৭)। *Myths, Rituals, and Beliefs in Himachal Pradesh* (ইংরেজি ভাষায়)। Indus Publishing। আইএসবিএন 978-81-7387-071-2।